
Biogratia difortunato (Catey) werteman 



Fortunato Werleman a nace na Aruba, dia 21 di april 1940. Su nomber 
di cariño ta Catey. Nomber di su tata ta Vicente Werleman y su mama ta 
Angelica Werleman. Catey a nace y crece na Santa Cruz. E tin 3 ruman 
muhe y 3 ruman hombre.Catey ta di 5 ruman. E ta casa cu Mercelina 
Enriqueta Croes, kende a nace dia 2 di juni 1941. Nan a casa na 1966 y 
nan tin 2 yiu homber. Aldric a nace dia 1 di mei 1969 y Alan dia 10 di 
juli 1975. 



Bida artlstlco ta trece un cambio di bida di berdad 


E cambio segun Catey, ta bay di aña pa aña y bo ta wak cu bo ta 
progresa hopi. Catey y su otro coleganan musico di trio no ta jong 
mas, pues nan mester hende pa reemplasa nan. Catey ta kere cu 
musica ta excelente, e ta hopi bon pa bo seso y pa tur cos. Musica ta 
trece alegria. 


I bida artistico 


Cu 12 aña Catey a cuminsa toca guitara. E tabata improvisa riba guitara hopi y cu 15 aña e 
tabata toca tambe den un conhunto cu yama Caribbean Boys. Den careda di aña 1957, el a 
bay tuma les di guitara, baho y trompet. E no a sigui cu trompet, pero el a sigui si cu 
contrabaho. Catey a bay toca contrabaho pa conhunto Estrella Musical. Esaki tabata un 
conhunto popular den e tempo ey. Prome cu esey, Catey tabata toca den trio Los Madrigales 
hunto cu Mario Croes y cu Cobito Angela. Despues el a sigui den Trio los Arubeños cu ta un 
di e famosonan na Aruba for di aña 1966 te cu 
awor. Pero nan sa toca cu mariachi Universo 
tambe den e añanan ey. Den e trayectoria di Trio 
Los Arubeños, Catey a bay basta luga den 
exterior riba invitacion di gobiemo di Aruba. 

E ta menciona e.o. Merca, Mexico y Alemania. 

Trio Los Ambeños tin awor aki 53 aña di 
existencia. Fuera di esey, Catey ta yuda un koor 
grandi cu yama Maria Reina di Paz di St. Cmz. 

Catey tambe ta den Rondaya Universo di Amba. 

E gmpo popular aki tin 12 integrante. 



Nusica ta trese 
ALEGRIA 

Dedicacion, estilo musical y desaroyo musical 


Catey ta ensaya varios biaha pa siman cu gruponan y esey ta 
duna motivacion. Naturalmente e man y dedenan tambe ta bira 
mas flexibel. Den coro, ta Catey ta toca e melodia. Diariamente 
e ta cu ehercicio di scala riba guitara. E ritmonan cu Catey ta 
gusta ta bolero y balada. Toch e ta gusta hopi tambe musica 
crioyo, manera nos wals y tumba. Catey ta keto bay activo cu 
Trio Los Arubeños pa 53 aña caba, cu Rondaya tambe pa mas o 
menos 8 aña y den e Coro Maria Reina di Paz e tin mas cu 10 
aña ta toca. Hopi aña pasa Catey, hunto cu Mario y Cobito a 
forma Trio Los Madrigales y nan a yega di compaña 
musicalmente 2 comedia: “Nos cu nos” y “Co’i kens”. 



E parti Internacional 



Sigui desaroya 
bo instrument, 
Asina bo ta 
crece 

musicalmente. 


Cu Los Arubeños, Catey a bay Alemania, tambe nan a 
presenta na New York, Brooklyn, Boston y na Atlanta. Nan a 
representa Aruba cu Oficina di Turismo na Mexico y na 
Puerto Rico. Hopi aña pasa nan a haci un presentacion na 
Corsou hunto cu algun trio di Corsou y un trio di Puerto 
Rico. 


Grabacion realisa 


Trio Los Arubeños tin un disco 45, graba hunto cu Rufo Odor 
d.f.m. E grabacion a tuma luga na Aruba Recording Studio. 
Nan a graba 2 cancion di Cay Hart d.f.m, kende tabata un bon 
compositor. Tin algun otro disco 45 mas tambe cu nan a 
graba. Trio Los Arubeños a graba cu Hildward Croes un CD 
cu yama Naturalesa. E ta un bunita CD cu 12 cancion, 
completamente na Papiamento, graba na aña 1983. Trio Los 
Arubeños a graba cassette tambe cu musica di Pasco . Nan tin 
3 CD graba. Catey no sa si nan ta bay graba mas, pasobra e 
tempo no ta duna. 



E LEGENDARIO TRIO LOS ARUBENOS 
GRABANDO PA NAN PRODUCCION... 


s legendario Trio Los Ambeños a dicidi di drenta den si 
I isa nan grabacion. Recientemenle DEN AMBIENTE a sorprende nan den pleno grabacion den 
lCristai Sound Factory hunto cu Hildward Croes como nan ingeniero di studio. 

I Nan a priminti DEN AMBIF.NTE cu asina nan termina cu nan grabacion. DEN AMBIENTE k> ha>a 
Htur e informacionnan. Pues keda pendiente pa e grabacion di nos querido respetable legendario TRIO 
Ilos ARUBEÑOS... 

Cristal Sound Factory 

Grupo musical cu a (orma parti 


Catey a cuminsa toca guitara den conhunto Caribbean Boys 
cu 14 aña. Despues el a bay les di contra baho y a forma parti 
di conhunto Estrella Musical. E1 a forma parti di Trio Los 
Madrigales, hunto cu Mario Croes y Cobito Angela, pero 
esey no a dura mucho. Catey a sigui cu Trio Los Arubeños 
for di aña 1966 te cu awor aki. E ta forma parti di koor Maria 
Reina di Paz tocando guitara. Catey ta forma parti di 
Rondaya Universo di Aruba tambe. 



Acontecimento considera mas importante den e bida artistico 



Catey ta kere cu e alegria cu bo ta haya ora bo ta toca, ta e 
aplausonan cu bo ta haya. Esaki ta loke bo ta aprecia mas cu 
tur cos. Un experiencia involvidabel cu Catey tabatin, ta dia 
nan a bay riba un crucero cu e trio. Nan a sali di Aruba riba 
Freewinds. Trio Los Arubeños a haya invitacion pa toca un 
anochi riba e barco. E experiencia ey, Catey a gusta masha. 
Nan a bay te St. Lucia. Tambe Trio Los Arubeños a toca mey 


Sugerencia pa e iuturo generacion 


Riba tereno musical, Catey ta kere cu e hoben mester 
gara e instrument si e kier siña y bay dilanti, sigui toca na 
un manera serio y esey lo hib’e hopi leu. Si bo haya un 
chens di bay studia na Berklee of un di e luganan aki, 
probecha di e oportunidad unico aki y sigui studia. Lo bo 
bira un artista grandi den mundo y cu bon conocemento 
musical. Hobennan esey ta pa boso. 

